
הכנסת העשרים
מושב רביעי
<פרוטוקול מס' 342>
מישיבת ועדת הכנסת

יום שני, י"ח באדר התשע"ח (05 במרץ 2018), שעה 11:00

<סדר היום:>
1. עבודת ועדות הכנסת בפגרת הפסח התשע"ח-2018

2. קביעת ועדה לדיון בהצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200)

<3. בקשות לפטור מחובת הנחה מוקדמת על שולחן הכנסת - לפני הקריאה השנייה והשלישית: >
<        1.  בקשת יו"ר ועדת הפנים והגנת הסביבה  לפטור את הצעת חוק התכנון והבנייה (תיקון מס' 122), >
<               התשע"ח-2018 >
<          2.  בקשת יו"ר ועדת החוקה חוק ומשפט לפטור את הצעת חוק העונשין (תיקון מס' 131)   >
<               (תקיפת עובד חינוך), התשע"ח-2018 >
<4 . בקשת יו"ר ועדת החוץ והביטחון למיזוג הצעות החוק הבאות - לפי סעיף 84 לתקנון:>
         1.   סעיפים 3 ו-8(א) להצעת חוק ההתייעלות הכלכלית (תיקוני חקיקה להשגת יעדי התקציב לשנת

  2019)  (מ/1196)              

          2. הצעת חוק שירות המילואים (תיקון – הפחתת שיעור המס שחל על תגמולים למשרתי

              מילואים), התשע"ז-2017 (פ/4341)

נכחו:

<חברי הוועדה:> 
מכלוף מיקי זוהר – היו"ר

רוברט אילטוב

יואב בן צור

שולי מועלם-רפאלי

רועי פולקמן

יואב קיש

חברי הכנסת:

זאב בנימין בגין

<ייעוץ משפטי:>
ארבל אסטרחן

<מנהלת הוועדה:>
אתי בן יוסף
<רישום פרלמנטרי:>
אושרה עצידה

<עבודת ועדות הכנסת בפגרת הפסח התשע"ח-2018>
<היו"ר מכלוף מיקי זוהר:>
שלום, אני מתכבד לפתוח את ועדת הכנסת. מספר נושאים על סדר היום. נושא מס' 1 הוא עבודת ועדות הכנסת בפגרת הכנסת התשע"ח-2018. 
נושא זה לא יידון עכשיו מאחר ומזכירת הכנסת צריכה עוד לדון על הדברים יחד עם יושב-ראש הכנסת. לכן, לא נעלה את זה עכשיו לדיון.

<
2. קביעת ועדה לדיון בהצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200)>
<היו"ר מכלוף מיקי זוהר:>
הסעיף השני הוא קביעת ועדה לדיון בהצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200). 

היועצת המשפטית, מה עמדתך?

<ארבל אסטרחן:>
בעיקרון, חוק המקרקעין הוא בוועדת החוקה. אבל אני הבנתי שבמקרה הזה יש הסכמה שזה ילך לפנים כי זה נושא שמצוי על שולחנה של ועדת הפנים.

<היו"ר מכלוף מיקי זוהר:>
מי בעד להעביר את זה לוועדת הפנים? ירים את ידו. מי נגד? מי נמנע?

הצבעה

בעד – פה אחד

ההצעה להעביר את הדיון בהצעת חוק המקרקעין (תיקון מס' 33) (חלקה תלת-ממדית), התשע"ח-2018 (מ/1200) לוועדת הפנים והגנת הסביבה, נתקבלה.

<היו"ר מכלוף מיקי זוהר:>
ההחלטה התקבלה.

<
3.בקשות לפטור מחובת הנחה מוקדמת על שולחן הכנסת - לפני הקריאה השנייה והשלישית: >
<1. בקשת יו"ר ועדת הפנים והגנת הסביבה  לפטור את הצעת חוק התכנון והבנייה (תיקון>
< מס' 122), התשע"ח-2018 >
<2. בקשת יו"ר ועדת החוקה חוק ומשפט לפטור את הצעת חוק העונשין (תיקון מס' 131)   >
<(תקיפת עובד חינוך), התשע"ח-2018 >
<היו"ר מכלוף מיקי זוהר:>
בקשות לפטור מחובת הנחה מוקדמת על שולחן הכנסת לפני הקריאה השנייה והשלישית, בקשת יו"ר ועדת הפנים והגנת הסביבה  לפטור את הצעת חוק התכנון והבנייה (תיקון מס' 122), התשע"ח-2018,  והבקשה השנייה היא בקשת יו"ר ועדת החוקה חוק ומשפט לפטור את הצעת חוק העונשין (תיקון מס' 131) (תקיפת עובד חינוך), התשע"ח-2018. 

<יואב קיש (הליכוד):>
אני אגיד למה שלנו. אנחנו בשבוע אחרון של הצבעות. מדובר בהצעת חוק של מכוני בקרה שאם היא לא תעבור בראשון לאפריל - כל יזם במדינת  ישראל צריך לעבור דרך מכון בקרה. אנחנו הארכנו את זה בשנה. עשינו  תוכנית פיצוי למכוני הבקרה בעניין הזה.  עשינו עבודה מאוד משמעותית, וכמובן שהחוק חייב להיכנס לתוקף לפני הראשון לאפריל, ולכן יש חשיבות להקדמה.

<היו"ר מכלוף מיקי זוהר:>
מאה אחוז. 

מי בעד הצעת הוועדה לפטור מחובת הנחה?  מי נגד? מי נמנע?

 הצבעה

בעד – פה אחד

בקשת יו"ר ועדת הפנים והגנת הסביבה  לפטור מחובת הנחה על שולחן הכנסת את הצעת חוק התכנון והבנייה (תיקון מס' 122), התשע"ח-2018, נתקבלה.

<היו"ר מכלוף מיקי זוהר:>
ההחלטה התקבלה. 

סעיף 2 - הצבעה על בקשת יו"ר ועדת החוקה. מי בעד מתן הפטור לוועדת החוקה? ירים את ידו.
<ארבל אסטרחן:>
רגע, מי מנמק? 

<היו"ר מכלוף מיקי זוהר:>
האם יש פה מישהו שצריך לנמק? אף אחד לא רוצה לנמק? שולי, תרצי לנמק בשם יושב-ראש ועדת החוקה. שולי תנמק במקום יושב-ראש ועדת החוקה.

<שולי מועלם-רפאלי (הבית היהודי):>
יושב-ראש הוועדה החוקה מבקש לקבל פטור כי זה בליבת העשייה של ועדת החוקה. 

<היו"ר מכלוף מיקי זוהר:>
שכנעת אותי, שכנעת אותנו. 

מי בעד? ירים את ידו. מי נגד? מי נמנע?

הצבעה

בעד – פה אחד

בקשת יו"ר החוקה חוק ומשפט לפטור מחובת הנחה מוקדמת על שולחן הכנסת את הצעת חוק העונשין (תיקון מס' 131) (תקיפת עובד חינוך), התשע"ח-2018, נתקבלה.

<היו"ר מכלוף מיקי זוהר:>
ההחלטה התקבלה. 

<
4. בקשת יו"ר ועדת החוץ והביטחון למיזוג הצעות החוק הבאות  - לפי סעיף 84 לתקנון:>
<1. סעיפים 3 ו-8(א) להצעת חוק ההתייעלות הכלכלית (תיקוני חקיקה להשגת יעדי התקציב לשנת 2019),  (מ/1196) >
<2. הצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשע"ז-2017, (פ/4341)>
<היו"ר מכלוף מיקי זוהר:>
בקשת יו"ר ועדת החוץ והביטחון למיזוג הצעות החוק הבאות  לפי סעיף 84 לתקנון: סעיפים 3 ו-8(א) להצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019),  (מ/1196), והצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשע"ז-2018. 

זה מיזוג. צריך להציג מיזוג?

<ארבל אסטרחן:>
כן, כל בקשה. 

<היו"ר מכלוף מיקי זוהר:>
אז שחבר ועדת החוץ והביטחון יציג את המיזוג.

<יואב קיש (הליכוד):>
הסעיפים האלה דנים בנושאים זהים, ולכן לבקשת המציעים רוצים למזג אותם.

<היו"ר מכלוף מיקי זוהר:>
אוקיי, אני חושב ששכנעת גם אותי.  
מי בעד הצעת המיזוג? ירים את ידו. מי נגד? מי נמנע? 

הצבעה

בעד – פה אחד

בקשת יו"ר ועדת החוץ והביטחון למיזוג הצעות החוק הבאות  לפי סעיף 84 לתקנון: סעיפים 3 ו-8(א) להצעת חוק ההתייעלות הכלכלית (תיקוני חקיקה להשגת יעדי התקציב לשנת 2019),  (מ/1196) והצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשע"ז-2017, (פ/4341), נתקבלה.

<היו"ר מכלוף מיקי זוהר:>
ההחלטה התקבלה.

תודה רבה, ישיבה זו נעולה.

<הישיבה ננעלה בשעה 11:08.>

